Rikunarita-ORG/Wikinium huggingface dataset:
# 24 नवंबर

|  |  |  |
| --- | --- | --- |
| << | **नवंबर** | >> |
| अत | सोम | मंग | बुध | बिफे | शुक | शनि |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |   |
| **2026** |

|  |
| --- |
| **24 नवंबर** पछिला कुछ बरिस में |
|   2025 (सोमार) |
|   2024 (अतवार) |

**24 नवंबर** अंग्रेजी की ग्रेगरियन कैलेंडर में साल के 328वाँ दिन बाटे  (329वाँ अधिबरिस सभ में)। साल के खतम होखे में अबहिन 38 दिन बचल बाटें।

## घटना

## जनम

## निधन

## तिहुआर, छुट्टी अउरी खास महत्व
# इस्कूल

केरल के देहाती इलाका में एगो इस्कूल के बिल्डिंग
**इस्कूल** (*school*; हिंदी: विद्यालय; उर्दू: मदरसा) एक किसिम के शिक्षा देवे वाला संस्थान होला जे लड़िकन के पढ़ाई करे खातिर जगह आ माहौल देवे खातिर होला, जहाँ बिद्यार्थी मास्टर साहब लोगन द्वारा कुछ सीख-पढ़ सके। अधिकतर देसन में लड़िका-लड़िकिन के पढ़ाई-लिखाई खातिर औपचारिक सिस्टम होखे ला, कई जगहा त ई अनिवार्य (कंपलसरी) होला। एह पढ़ाई लिखाई के औपचारिक सिस्टम में बिद्यार्थी छोट लेवल से ऊपर के लेवल ले कई इस्कूल सभ से हो के आगे बढ़े ला आ आपन शिक्षा पूरा करे ला। अलग-अलग देसन में कुछ हेरफेर के साथ आ अलग-अलग नाँव से अइसन शिक्षण संस्थान होखे लें। जइसे कि छोट लड़िकन खातिर प्राइमरी इस्कूल, ओकरा बाद सेकेंडरी इस्कूल आ एही तरीका से आगे कॉलेज आ यूनिवर्सिटी ले के पूरा बेवस्था होखे ले जेकरा से गुजर के निचला दर्जा से ले के ऊँच दर्जा तक ले के शिक्षा हासिल कइल जा सके ला।
# जाजपुर जिला

| जाजपुर जिला |
| --- |
| ओडिशा के जिला |
| जाजपुर जिला जिला के ओडिशा में लोकेशन |
| देश | भारत |
| राज्य | ओडिशा |
| मुख्यालय | पानिकोईली |
| Area |
|  • कुल | 2,885 किमी2 (1,114 बर्ग मील) |
| Population (2011) |
|  • कुल | 1,826,275 |
|  • Density | 633.0/किमी2 (1,640/वर्ग मील) |
| Website | सरकारी वेबसाइट |

**जाजपुर जिला** भारत के ओडिशा राज्य में एगो जिला बाटे। एकर मुख्यालय पानिकोईली शहर बाटे। एकर कुल रकबा 2885 वर्ग कि॰मी॰ बाटे।

## जनसंख्या

साल 2011 के जनगणना के हिसाब से जाजपुर जिला के कुल जनसंख्या 1826275 बाटे आ जनसंख्या घनत्व 630 बाटे।

## इहो देखल जाय

* ओडिशा के जिला
* भारत के जिला सभ के लिस्ट

## संदर्भ

## बाहरी कड़ी

* ऑफिशियल वेबसाइट
# दुर्गा

| दुर्गा |
| --- |
| देवनागरी | दुर्गा |

**दुर्गा** (संस्कृत: दुर्गा, अरथ:"जे के जीतल न जा सके") हिंदू धर्म में एगो देवी हई जे शक्ति के रूप मानल गइल हई। शाक्त शाखा के लोग दुर्गा के सृष्टि के रचना, पालन आ बिनास तीनों के मूल शक्ति की रूम में पूजे ला। कथा की मोताबिक महिषासुर के मारे खातिर ब्रम्हा, विष्णु, शिव, आ अउरी सगरी देवता लोगन के शक्ति मिल के एगो देवी के रूप लिहलस जिनका के दुर्गा या महिषासुरमर्दिनी कहल जाला। कथा में इहो बर्णन मिलेला की जब-जब खराब ताकतन के धरती पर उत्पत्ती होखेला तब देवी कौनों रूप धारण कइ के अवतार लेली। दुर्गा देवी के  निरूपण सिंह पे सवार एगो देवी के रूप में कइल जाला। दुर्गा देवी आठ भुजा से युक्त बाड़ी।  उ महिषासुर नाम के असुर के वध कइली। महिषासुर (= महिष + असुर = भैंसा जैसन असुर) ।

## माँ शेरणवाली (दुर्गा/अष्टांगी) के पति के हवें?

अगर रउआ माँ दुर्गा के पूजा करेनी त रउआ देखले होखब कि खाली उहे चीज जवन सुहाग के मान्यता के आधार मानल जाला, उहे चीज देवी दुर्गा के चढ़ावल जाला।

जवना के वजह से सब भक्त के एक बात साफ बा कि माँ दुर्गा देवी के बियाह हो गईल बा, भले उ लोग एकरा के नकारत रहले, लेकिन वेद में छिपल इ रहस्य अब तत्वदर्शी संत रामपाल जी महाराज के साफ-साफ खुलासा हो गईल बा।

आज हमनी के एह रहस्य के ठोस सबूत के साथे एह लेख के माध्यम से उजागर करब जा।

आखिर माई दुर्गा केकरा नाम पर सिंदूर लगावेली, केकरा नाम पर सिंदूर लगावेली, वेद आ धार्मिक ग्रंथ का कहत बाड़े।

**सबूत**

श्रीमद् देवी भागवत (गीता प्रेस गोरखपुर), तीसरा स्कंदा, पृष्ठ 114-115 में स्पष्ट कइल गइल बा कि ब्रह्मा (काल/क्षर पुरुष) माई दुर्गा (प्रकृति देवी/आदिमाया/अष्टांगी/शेरनवाली) के पति हवें।

इहाँ दुर्गा के भवानी आ काल के परम पुरुष के रूप में संबोधित कइल गइल बा, आ साफ-साफ लिखल बा कि ई लोग एक संगे रहेला।

आ इहो कहल गइल बा कि दुनु के बीच एगो अटूट संबंध बा.

देवी भागवत पुराण में देवी दुर्गा एह ब्रह्मा (काल/क्षर पुरुष) के पूजा के बारे में बहुत साफ-साफ बतावत बाड़ी काहे कि ऊ त्रिमूर्ति (ब्रह्म, विष्णु आ शिव) से ऊपर बा। इहे सबूत संक्षिप्त देवी भागवत के तीसरा कैंटो के पन्ना 129 पर भी मिलेला।

अध्याय 14 श्लोक 3 से 5 में पवित्र श्रीमद् भागवत गीता में अन्य प्रमाण साफ-साफ लउकत बा।

**सर्वयोनिषु कौन्तेय मूर्तयःसम्भवंति या:तासां ब्रह्मा महघोनिरहंबीजप्रद: पिता।।**
माने श्री कृष्ण में ब्रह्मा (ज्योति निरंजन काल) के भूतप्रवेश कह रहल बा कि हे अर्जुन,
प्रकृति (दुर्गा) सभ मूर्ति यानी मूर्त जीव के गर्भवती महतारी हई जवन अलग-अलग प्रकार के जन्म में पैदा होखेला अवुरी हम बीज रोपे वाला पिता हई।

## संदर्भ
# शिव

| शिव |
| --- |
| शिव के मूर्ती के रूप में निरूपन |
| देवनागरी | शिव |
| संबंधित बाड़े | ब्रह्म (शैव मत), त्रिमूर्ति, देव |
| धाम | कैलास परबत |
| मंत्र | ॐ नमः शिवाय |
| हथियार | त्रिशूल |
| चीन्हा | शिवलिंग |
| सवारी | नंदी |
| तिहुआर | शिवराति, सावन के महीना |
| Personal information |
| Consort | सती, पार्वती |
| संतान | गणेश आ कार्तिकेय **क्षेत्रीय:** अय्यपन (ऐय्यनार, शास्ता), |

**शिव** चाहे **शंकर** (भोजपुरी में अक्सरहा होखे वाला उच्चारण **संकर**) एगो प्रमुख हिंदू देवता हवें। हिंदू धर्म में शिव के बिष्णु आ ब्रह्मा के साथे त्रिमूर्ति के रूप में पूजल जाला जबकि हिंदू धरम की शैव मत में इनके सभसे बड़हन देवता आ साक्षात ईश्वर के रूप मानल जाला। त्रिदेव के रूप में, इनके बिनास भा संहार के देवता भी मानल जाला जबकि ब्रम्हा के रचना आ बिष्णु के पालन के देवता मानल जाला।

वैदिक साहित्य में इनके रूप रूद्र नाँव के देवता में देखल जाला हालाँकि, कुछ बिद्वान लोग शिव के पूजा वैदिक युग से पहिले से होखत माने ला। शैव मत के परभाव काश्मीर आ दक्खिन भारत में खासतौर से देखे के मिले ला। एकरे अलावा जहाँ-जहाँ शक्ति के उपासना के जोर बा ओह इलाका सभ में भी शिव के पूजा महत्व के चीज हवे।

हिंदू देवता गणेश आ कार्तिकेय के पिता जी आ माता पार्वती के पति बतावल जालें। पुराण सभ के जुग के, शिव से जुड़ल प्रमुख ग्रंथ *शिव पुराण* हवे।

## संदर्भ
# जैन धर्म

| जैन धर्म |
| --- |
| जैन पताका |
| छोट नाँव | जैन |
| झुकाव | *अहिंसा* |
| धर्मग्रंथ | *जैन आगम* |
| उपासना स्थल | जैन मंदिर |

**जैन धर्म** भारत के एगो प्राचीन धर्म बाटे जवन श्रमण परंपरा में आवे ला। अहिंसा, अनेकांतवाद आ अपरिग्रह एह धर्म के सभसे प्रमुख लच्छन गिनावल जालें।

## संदर्भ
# विवेकानंद

| स्वामी विवेकानंद |
| --- |
| स्वामी विवेकानंद, शिकागो में, सितंबर 1893। बायें उनुके अपने राइटिंग में: "one infinite pure and holy – beyond thought beyond qualities I bow down to thee". |
| जनम | नरेंद्रनाथ दत्त (1863-01-12)12 जनवरी 1863 कलकत्ता (अब कोलकाता) |
| निधन | 4 जुलाई 1902(1902-07-04) (उमिर 39) बेलूर मठ, बंगाल प्रेसीडेंसी, ब्रिटिश राज (अब बेलूर, पच्छिम बंगाल) |
| राष्ट्रीयता | भारतीय |
| अस्थापक | रामकृष्ण मिशन रामकृष्ण मठ |
| गुरु | श्री रामकृष्ण परमहंसदेव |
| दर्शन | मॉडर्न बेदांत, राज योग |
| रचना | *राज योग, कर्म योग, भक्ति योग, ज्ञान योग, मेरे गुरु* |
| प्रमुख चेला लोग | अशोकानंद, विरजानंद, परमानन्द, अलसिंगा पेरूमल, अभयानंद, सिस्टर निवेदिता, स्वामी सदानंद |
|
प्रभाव डलने
* सुभाषचंद्र बोस, अरविंद घोष, बाघा जतिन, महात्मा गाँधी, रबींद्रनाथ टैगोर, चक्रवर्ती राजगोपालाचारी, जवाहरलाल नेहरू, बाल गंगाधर तिलक, जमशेदजी टाटा, निकोल टेस्ला, सारा बर्नहार्ट, एमा क्लावी, जगदीश चंद्र बासु, एनी बेसेंट, रोमां रोलां।
 |
| कोटेशन | "उठऽ, जागऽ, आ तबले मत रुकऽ जबले लक्ष्य न मिल जाय"  |
| दस्खत |  |

**स्वामी विवेकानंद** (बंगाली: *স্বামী বিবেকানন্দ*; 12 जनवरी 1863 — 4 जुलाई 1902) भारत के एगो आध्यात्मिक नेता आ रामकृष्ण परमहंस के शिष्य रहलें। ऊ वेदांत के बिख्यात आ परभावशाली बिद्वान रहलें। जनम के नाँव **नरेंद्र नाथ दत्त** रहल। ऊ दर्शन आ धर्म के बिद्वान भर ना रहलें बलुक एगो तेज तर्रार समाज सुधारक भी रहलें आ हिंदू धर्म में सुधार के काम भी कइलन। विवेकानंद, रामकृष्ण मठ आ रामकृष्ण मिशन के अस्थापना कइलें।

उनुका के अमेरिका स्थित शिकागो में सन् 1893 में आयोजित विश्व धर्म महासभा में भारत की ओर से सनातन धर्म पर दिहल भाषण खातिर जानल जाला जवना के सुरुआत "अमरीकी भाई बहिनी लोग…." के वाक्य से भइल। उनुकर ई संबोधन सभके दिल जीत लिहलस।

कलकत्ता के एक ठो उच्च-वर्गीय बंगाली परिवार में जनमल विवेकानंद, अध्यात्म के ओर मुड़ गइलेन। ऊ अपना गुरु रामकृष्ण देव से शिक्षा से परभावित भइलें आ उनसे ई सीखलें कि सगरी जीव में पबित्र शक्ति के बास बा आ एही कारन मानव मात्र के सेवा से ईश्वर के सेवा भी होखी। रामकृष्ण के गुजर जाए के बाद विवेकानंद पूरा भारतीय उपमहादीप के ब्यापक भ्रमण कइलेन आ ओह जमाना के ब्रिटिश भारत के परिस्थिति सभ के सीधा ज्ञान हासिल कइलें। एकरे बाद ऊ अमेरिका के जतरा कइलेन आ 1893 में शिकागो में भइल बिस्व धर्म संसद में भारत के प्रतिनिधित्व कइलेन। विवेकानंद हिंदू दर्शन के ऊपर अमेरिका, इंग्लैंड, यूरोप आ भारत में सैकड़न लेक्चर आ क्लास चलवलें। विवेकानंद के देसप्रेमी संत के रूप में मानल जाला आ भारत में उनके जनम दिन राष्ट्रीय युवा दिवस के रूप में मनावल जाला।

## जिनगी

Bhubaneswari Devi (1841–1911); "I am indebted to my mother for the efflorescence of my knowledge." – Vivekananda3, Gourmohan Mukherjee Street, birthplace of Vivekananda, now converted into a museum and cultural centre

## संदर्भ
# शूद्र

**शूद्र** हिंदू धर्म के ग्रंथन के अनुसार बतावल वर्ण व्यवस्था में एगो वर्ण हवे। एह में कई गो भारतीय जाति (कास्ट) के लोग के गिनल जाला। वर्ण व्यवस्था में बतावल नियम अनुसार ई सभसे निचला वर्ण हवे आ एह लोग के काम दुसरे वर्ण के लोग के सेवा कइल बतावल गइल बा। कई अंग्रेजी अनुबाद सभ में एकरा के खुदे एगो *कास्ट* के रूप में बतावल जाला, या फिर एगो सामाजिक *क्लास* के रूप में भी परिभाषा दिहल जाले।

ऋग्वेद में ई शब्द खाली एक बेर, पुरुष सूक्त में आइल बाटे, जबकि बाद के ग्रंथन में, जइसे की *मनुस्मृति*, *अर्थशास्त्रम्* आ अन्य धर्मशास्त्र सभ में एकर बिबरन मिले ला। (शेवा ) आ बाकी वर्ण सभ के सवा के रूप में देखल गइल बा। वास्तविक इतिहास में, एह लोग में से कुछ के द्वारा अन्य वर्ण सभ के कामकाज करे के परमान भी बा आ ई लोग योद्धा आ राजा भी रहल बाटे।

## संदर्भ
# भारतीय नया साल सभ के लिस्ट

**भारत में नया साल दिवस** कई गो अलग-अलग कलेंडर के हिसाब से मनावल जालें। देस के अलगा-अलगा भूगोलीय हिस्सा सभ में इनहन के चलन बा। इनहना में से कुछ सुरुज आधारित कलेंडर वाला बाड़ें, कुछ चंद्रमा के गति के आधार पर बने वाला कलेंडर के हिसाब से आ कुछ दुन्नो तरह के गणना पर आधारित कलेंडर के हिसाब से मनावल जालें।

## लिस्ट

| कलेंडर | तारीख | नाँव | इलाका/लोग |
| --- | --- | --- | --- |
| चंद्र कलेंडर | बदलत रहे ला, मार्च/अप्रै | उगादि | आंध्र प्रदेश, तेलंगाना, कर्नाटक |
| चंद्र कलेंडर | बदलत रहे ला, मार्च/अप्रै | गुड़ी पड़वा | महाराष्ट्र, गोवा |
| चंद्र कलेंडर | बदलत रहे ला, मार्च/अप्रै | नवरेह | काश्मीर |
| चंद्र कलेंडर | बदलत रहे ला, जून/जुल | आषाढ़ी बीज | कच्छ (गुजरात) |
| चंद्र कलेंडर | बदलत रहे ला, अक्टू/नवं | साल मुबारक | गुजरात |
| चंद्र कलेंडर | बदलत रहे ला, मार्च/अप्रै | चैती चाँद | सिंधी लोग द्वारा |
| चंद्र कलेंडर | बदलत रहे ला, मार्च/अप्रै | चइत के नवरातर | उत्तर भारत |
| सौर कलेंडर | स्थाई, 13/14/15 अप्रैल | मेष संक्रांति, बैसाखी | उत्तर भारत |
| सौर कलेंडर | स्थाई, 13/14/15 अप्रैल | पुतांडु | तमिलनाडु |
| सौर कलेंडर | स्थाई, 13/14/15 अप्रैल | विशु | केरल |
| स्थाई, 17/18 अगस्त | 1हिला चिंगम (कोल्लम जुग कलेंडर) | केरल |
| सौर कलेंडर | स्थाई, 14/15 अप्रैल | बिशु परब | तुलु नाडु |
| चंद्र कलेंडर | बदलत रहे ला, मार्च/अप्रै | सजिबू नोंग्मा पांबा | मणिपुर |
| सौर कलेंडर | स्थाई, 14/15 अप्रैल | बुइसू | त्रिपुरा |
| सौर कलेंडर | स्थाई, 13/14/15 अप्रैल | बैसागु | बोडो लोग |
| सौर कलेंडर | स्थाई, 13/14/15 अप्रैल | बोहाग बिहू | आसाम |
| सौर कलेंडर | स्थाई, 13/14 अप्रैल | पणा संक्रांति | ओडिशा |
| सौर कलेंडर | स्थाई, 14/15 अप्रैल | पोहिलो बोइसाख | बंगाल |
| सौर कलेंडर | स्थाई, 13/14/15 अप्रैल | जुड़ शीतल | मिथिला |
| चंद्र कलेंडर | बदलत रहे ला, दिसं | लोसूंग/नामसूंग | भूटिया आ लेप्चा लोग (सिक्किम) |
| चंद्र कलेंडर | बदलत रहे ला, दिसं | गलदान नामचोट | लद्दाख |
| चंद्र कलेंडर | बदलत रहे ला, फर | लोसार | मोनपा लोग (अरुणाचल) |
| चंद्र कलेंडर | बदलत रहे ला, फर/मार्च | ग्याल्पो लोसार | शेरपा (सिक्किम) |
| चंद्र कलेंडर | बदलत रहे ला, दिसं/जन | तामू लोसार | गुरांग लोग (सिक्किम) |
| चंद्र कलेंडर | बदलत रहे ला, जन/फर | सोनाम लोसार | तमांग लोग (सिक्किम) |
| सौर कलेंडर | स्थाई, 13/14 अप्रैल | सांगकेन | अरुणाचल, आसाम |
| सौर कलेंडर | स्थाई, 13/14 अप्रैल | बिझू | चकमा लोग (बंगाल, बंगलादेस) |
| सौर कलेंडर | बदलत रहे ला, 17, 18, 19 अगस्त  | पतेती | पारसी लोग |
| सौर कलेंडर | स्थाई, 21 मार्च | नवरोज | पारसी समुदाय |

## इहो देखल जाय

* नया साल
* न्यू इयर

## नोट

## संदर्भ